Tiedote
Vapaa julkaistavaksi

Vaatevallankumous vaatii: Ihmisoikeuksien kunnioituksen
ja ympäristön suojelun pitää olla vaateteollisuudessa
standardi, ei poikkeus
Vaatevallankumous on kasvanut kuudessa vuodessa maailman suurimmaksi vastuullisen
vaateteollisuuden liikkeeksi. Kampanjaviikkoa vietetään jälleen 22.–28. huhtikuuta yli
sadassa maassa.
Nykyajan orjuus, naisiin kohdistuva seksuaalinen häirintä, syrjintä ja väkivalta sekä valtavat
hiilidioksidipäästöt ja vaatejäte ovat yleisiä ongelmia vaateteollisuudessa.
Vuosittain huhtikuun viimeisellä viikolla järjestetään Vaatevallankumous-kampanja, jossa ihmiset
ympäri maailmaa vaativat vaateteollisuudelta vastuullisuutta ja läpinäkyvyyttä kysymällä#whomademyclothes.
Kampanja on saanut alkunsa bangladeshilaisen Rana Plaza -rakennuksen romahtamisesta 24.4.2013.
Katastrofissa kuoli 1 138 ompelutehtaan työntekijää, ja yli 2 000 ihmistä loukkaantui huonojen
työolosuhteiden vuoksi.
Kuuden vuoden aikana kampanja on onnistunut herättelemään vaateteollisuutta vastuullisuuteen.
Bangladeshissa ja Kambodzhassa on nostettu ompelutyöntekijöiden minimipalkkoja, ja lukuisten
ompelutehtaiden rakennus- ja paloturvallisuutta on parannettu.
Vaatebrändit ovat myös alkaneet kertoa tuotantoketjuistaan avoimemmin. Kampanjaviikolla
julkaistavassa Fashion Transparency Indexissä on tänä vuonna mukana 200 maailman suurinta
vaatebrändiä.
“Joka vuosi kampanja on kasvanut, ja ihmiset osoittaneet voimansa. Brändit ovat tulleet
avoimemmiksi, mutta työtä on vielä jäljellä. Ihmisoikeusrikkomukset, sukupuolten välinen epätasaarvo ja ympäristön pilaantuminen ovat valtavia epäkohtia, jotka tulee korjata, Suomen
Vaatevallankumous-kampanjan viestintäpäällikkö Hanna Partanen sanoo.
Vaateteollisuuden on suojeltava ympäristöä ja kuultava erityisesti naisten ääntä. Tutkimusten
mukaan vaatteiden tuotannossa piilee moderniin orjatyöhön verrattavia ilmiöitä. Seksuaalinen
häirintä, syrjintä ja sukupuolinen väkivalta ovat tyypillistä vaateteollisuudessa, jonka työntekijöistä
80 prosenttia on naisia.
Globaali tekstiiliteollisuus aiheuttaa 1,2 miljardia tonnia kasvihuonekaasuja vuosittain.
Muotiteollisuuden hiilijalanjälki on suurempi kuin kansainvälisen lento- ja rahtilaivaliikenteen

yhteensä. Maailmanlaajuisesti tekstiilikuituja tuotetaan vuosittain 53 miljoonaa tonnia, josta
kaatopaikalle tai poltettavaksi päätyy 73 prosenttia.
”Vaatevallankumous on tuonut yhteen vuodesta 2014 eri tahoja vaatimaan muutosta
parempaan. Vaatteiden käyttäjät voivat luoda kestävämpää vaatekulttuuria monin tavoin.
Vaatteiden kuluttajat luovat painetta yritysten suuntaan vaatimalla parempia työoloja,
ihmisoikeuksien ja luonnon kunnioitusta. Yritykset voivat osallistua avaamalla ja kehittämällä
vastuullisuustyötään”, Suomen Vaatevallankumous-kampanjatiimin vetäjä Elisa Kärki sanoo.
Vaatevallankumouksen päätapahtuma järjestetään 24.4. Helsingin keskustakirjasto Oodissa.
Tapahtumassa on tarjolla muun muassa vaatteidenkorjauspaja, tietoiskuja ja keskusteluja siitä,
miten tunnistaa hyvälaatuinen vaate ja kuinka muuttaa oma vaatekaappi vastuullisemmaksi.
Tapahtumia järjestetään myös muilla paikkakunnilla. Lisätietoa tapahtumista päivitetään kampanjan
verkkosivuille ja sosiaaliseen mediaan.
Kampanjasivut suomeksi: fashionrevolution.org/finland
Instagram: @vaatevallankumous
Facebook: facebook.com/vaatevallankumous
Twitter: @Fash_Rev_Finl#whomademyclothes #vaatevallankumous #fashionrevolution

TAUSTAA- Vaatevallankumous (Fashion Revolution) on kansainvälinen liike, joka haluaa, että vaatemerkit
selvittävät, missä niiden vaatteet valmistetaan ja että brändit puuttuvat tuotannossa oleviin
epäkohtiin. Kampanja järjestetään tänä vuonna 22. - 28.4. yli sadassa maassa.
- Vaatevallankumous innostaa ihmisiä ottamaan kuvan vaatteestaan ja kysymään vaatemerkiltä
sosiaalisessa mediassa #whomademyclothes. Vuonna 2018 lähes 4000 muotimerkkiä ja vaateliikettäjakoi tietoja tavarantoimittajistaan tai julkaisi kuvia työntekijöistään vastaten #imadeyourclothes.
- Vaatevallankumous-kampanjan tavoittavuus sosiaalisessa mediassa oli viime vuonna noin 275
miljoonaa ihmistä.
- Kampanjan ansiosta yhä useammat vaatemerkit kertovat aiempaa avoimemmin tuotannostaan.
Vuonna 2018 yhteensä 172 isoa kansainvälistä brändiä on julkaissut ainakin jotain tietoja
ompelupaikoistaan. Silti harvat merkit tietävät varmuudella vaatteen aiemmista vaiheista, kuten
kankaan kudonnasta tai värjäyksestä.